ברידג'ט פונדה

ברידג'ט ג'ין פונדה (באנגלית: Bridget Jane Fonda; נולדה ב-27 בינואר 1964) היא שחקנית אמריקאית. פונדה נולדה בלוס אנג'לס, קליפורניה למשפחת שחקנים בכללם סבה הנרי פונדה, אביה פיטר פונדה ודודתה ג'ין פונדה. אמה, סוזן ג'ין ברואר (Susan Jane Brewer), היא אמנית. היא קרויה על שם בתה של השחקנית מרגרט סליבאן, ברידג'ט היווארד, ששלחה יד בנפשה כשהייתה בת 21. סליבאן הייתה אשתו הראשונה של סבה. הוריה התגרשו ופיטר נישא לפורשיה רבקה קרוקט (אשתו לשעבר של הסופר תומאס מקגוון). פיטר ופורשיה גידלו את ברידג'ט, אחיה ג'סטין, אחיהם החורג והמבוגר יותר תומאס מקגוון הבן. פונדה למדה בבית הספר לבנות ווסטלייק בלוס אנג'לס. פונדה התחילה לשחק בתיאטרון בהפקת בית הספר של הארווי. היא לא נעתרה להצעות משחק בעצת קרוביה המפורסמים והלכה ללמוד את שיטת המשחק בבית הספר טיש לאמנויות של אוניברסיטת ניו יורק ובמכון לי סטרסברג לתיאטרון וקולנוע. הופעת הבכורה שלה בסרט הייתה בהיות בת חמש בסרט "אדם בעקבות גורלו" משנת 1969, בו שיחקה ילדה בקומונה של ילדי הפרחים, בה פיטר פונדה ודניס הופר מבקרים בעת מסעם לאורך ארצות הברית. תפקידה הקטן השני (שגם בו לא דיברה) היה בקומדיה משנת 1982 "Partners". ב-1989 היא קיבלה את תפקידה המשמעותי הראשון, כשכיכבה בסרט "סקנדל", המבוסס על פרשת פרופיומו. באותה שנה היא גם שיחקה בסרטים "סטרפלס" "מת להתאהב" ו-"Shag". תפקידה פורץ הדרך היה כשגילמה עיתונאית בסרט "הסנדק 3". אחרי שהשיגה ניסיון נוסף בעבודה במספר הפקות תיאטרון היא לוהקה לתפקיד הראשי בסרט "דרושה שותפה רווקה" של ברבט שרודר, ולאחריו הגיע תפקיד בקומדיה "סינגלס" של קמרון קרואו, שניהם ב-1992. הניו יורקר בסקירה כינה אותה: "תקיפה ופרובוקטיבית" והמגזין רולינג סטון כתב שפונדה היא "תענוג קומי". ב-1997 טסה פונדה באותה טיסה בה טס קוונטין טרנטינו והוא הציע לה תפקיד כנערת חוף בסרטו ג'קי בראון. לפונדה גם הוצע התפקיד הראשי בסדרת הטלוויזיה "אלי מקביל" (מאוחר יותר קיבלה אותו קליסטה פלוקהארט), אולם דחתה אותו בשל רצונה להתמקד בקריירה הקולנועית שלה. בשנת 2001 שיחקה לצידו של ג'ט לי בסרט הפעולה נשיקת הדרקון. ב-2002 גילמה את אלת הכפור בסרט "מלכת השלג", ומאז לא הופיעה פונדה בסרטים. ב-29 בנובמבר 2004 היא נישאה לדני אלפמן, מלחין הסרטים והסולן לשעבר של להקת Oingo Boingo.‏ באמצע ינואר 2005 נולד להם בן. 1990 – פרס גלובוס הזהב לשחקנית המשנה הטובה ביותר על תפקידה בסרט סקנדל. 1997 – פרס אמי לתוכנית בפריים טיים לשחקנית המשנה המצטיינת במיני-סדרה או סרט על תפקידה ב-In the Gloaming. 2002 – פרס גלובוס הזהב על ההופעה הטובה ביותר של שחקנית במיני-סדרה או בסרט טלוויזיה עבור תפקידה ב-After Amy. אדם בעקבות גורלו (1969) (לא קיבלה קרדיט על תפקידה כילדה קטנה בקומונה של ילדי הפרחים) Partners ‏(1982) אריה (1987) מת להתאהב (1988) Light Years‏ (1988) (הקול בגרסה האנגלית) סקנדל (1989) Jacob Have I loved‏ (1989) Shag‏ (1989) סטרפלס (1989) Frankenstein Unbound‏ (1990) הסנדק חלק שלישי (1990) Out of the Rain‏ (1991) ד"ר הוליווד (1991) Iron Maze ‏(1991) Drop Dead Fred ‏(1991) Leather Jackets ‏(1992) דרושה שותפה רווקה (1992) סינגלס (1992) צבא האופל (1992) תנועה אחת ארבע נשימות (1993) קוד סודי נינה (1993) בודהה קטן (1993) זה יכול לקרות גם לך (1994) טיפולים אישיים (1994) Camilla‏ (1994) קסם משובח (1995) Balto‏ (1995)‏ (קולה של ג'נה) סיטי הול (1996) צלילי אהבה (1996) Touch ‏(1997) גבר קנאי ‏(1997) ג'קי בראון (1997) כאב הפרידה (1998) תוכנית פשוטה (1998) Finding Graceland‏ (1998) האגם השקט (1999) South of Heaven, West of Hell‏ (2000) מיילו יוצא לעולם (2001) מאנקי בון (2001) נשיקת הדרקון (2001) No Ordinary Baby‏ (2001) The Whole Shebang‏ (2001) מלכת השלג (2002) - סרט טלוויזיה של הולמרק Collier, Peter (1991). The Fondas: A Hollywood Dynasty. Putnam. ISBN 0-399-13592-8. מדיה וקבצים בנושא ברידג'ט פונדה בוויקישיתוף ברידג'ט פונדה, ברשת החברתית Goodreads ברידג'ט פונדה, במסד הנתונים הקולנועיים IMDb (באנגלית) ברידג'ט פונדה, באתר "אידיבי", מאגר הידע העברי לקולנוע ישראלי ועולמי ברידג'ט פונדה, באתר AllMovie (באנגלית) ברידג'ט פונדה, באתר Rotten Tomatoes (באנגלית) ברידג'ט פונדה, באתר Metacritic (באנגלית) ברידג'ט פונדה, במסד הנתונים הקולנועיים KinoPoisk (ברוסית) ברידג'ט פונדה, באתר אפל מיוזיק (באנגלית) ברידג'ט פונדה, באתר Last.fm (באנגלית) ברידג'ט פונדה, באתר MusicBrainz (באנגלית) ברידג'ט פונדה, באתר Discogs (באנגלית) ברידג'ט פונדה: ביוגרפיה, חדשות אחרונות ווידאו ב-tvguide.com ברידג'ט פונדה ב-Notable Names Database הביוגרפיה של ברידג'ט פונדה תמונות של ברידג'ט פונדה, Aclasscelebs.com סטפן מ. סילברמן, "מעברים: חתונת בואינגו של ברידג'ט פונדה", פיפל, 4 בדצמבר 2003